stanford-oval/wikipedia huggingface dataset:
Barona
Liiketoiminta ja yritysrakenne > Teknologia ja kehitystyö

Barona kehittää omaa teknologiaa ja uusia sovelluksia. Yritys työllistää noin 40 ohjelmistokehittäjää.
Barona on rakentanut oman rekrytointijärjestelmän, Jelppin. Yrityksen kehitystyön tuloksena on syntynyt erikseen kaupallistettuja palveluita, kuten videorekrytointityökalu Recright ja vertaistulkkauspalvelu Tulka.
Barona on kehittänyt logistiikan toimitusketjun hallintaan Kontti-nimisen ratkaisun, joka kertoo, missä tavara liikkuu.
Keväällä 2020 Barona kehitti Suomen ensimmäisen kauppakeskusverkkokaupan, Badelin.
Liiketoiminta ja yritysrakenne > Baronan tytäryhtiöt

Baronan tytäryhtiöt ovat työelämäkoulutuksia tarjoava Saranen Consulting, maahanmuuttajien koulutuksiin erikoistunut Arffman, koulutusyritys Talentgate, kevytyrittäjäpalvelu Free.fi sekä Suomen johtava relokaatiopalveluiden tarjoaja Finland Relocation Services.
Liiketoiminta ja yritysrakenne > Bravedo-konserni

Barona on osa Bravedo-konsernia, johon kuuluu yli 30 työelämä-, teknologia- sekä sosiaali- ja terveyspalveluita tarjoavaa yritystä. Bravedon yhteenlaskettu liikevaihto on yli 600 miljoonaa euroa.
Liiketoiminta ja yritysrakenne > Yrityksen johto

Baronan toimitusjohtaja on ollut syksystä 2021 alkaen Lassi Määttä. Baronan hallituksen puheenjohtaja on Taru Tujunen. Hallituksessa istuu myös Markus Oksa, yksi yhtiön perustajista.
Vastuullisuus

Barona on edistänyt työllisyyttä muun muuassa järjestämällä maksuttomia työelämävalmennuksia sekä panostamalla maahanmuuttajien työllistymiseen. Barona on merkittävä nuorten työllistäjä, joka tarjoaa vuosittain tuhansia kesätyöpaikkoja.
Koronaviruspandemian aikana Barona loi yhdessä Luonan, Forenomin ja rakennusliike Firan kanssa karanteeniasuntopalvelun, jossa oirehtivalle rakennustyöntekijälle tarjotaan erillinen huoneisto sairastamista varten.
Barona on kertonut tekevänsä alansa ensimmäisen kotimaisen vastuullisuusohjelman vuoden 2020 aikana.
Aiheesta muualla

Baronan kotisivut
Henkilöstöpalveluyritysten liitto HPL
Check It Out

| Check It Out Nite Time Jumpers |
| --- | --- | --- |

Studioalbumin tiedot
 Julkaistu: 1990
 Formaatti: CD-levy
 Tyylilaji: rhythm and blues
 Kesto: 44.11
 Levy-yhtiö: Ensio Music
Nite Time Jumpersin muut studioalbumit
|   | Check It Out 1990 | Strollin' with... 1991 |
Check It Out on turkulaisen Nite Time Jumpers -yhtyeen esikoisalbumi vuodelta 1990. Se on ilmestynyt Ensio Music -yhtiön Selecta-levymerkillä CD-levynä luettelotunnuksella SECD-034. Tätä ennen yhtyeeltä oli ilmestynyt EP-levy It's Right Time for.
Kansikuvan on suunnitellut Esa Haltia ja valokuvan on ottanut Antti Viitala. CD-levyjä on valmistanut Dandisc Digip -yhtiö Tanskassa.
Levyn englanninkielisen esittelytekstin on tehnyt toukokuussa 1990 Jarmo "Willi" Wallenius. Siinä hän valottaa ensin lyhyesti Turun vilkasta musiikkielämää ja sitten swing-kauden jälkeistä jump blues -musiikkityyliä, joka termi otettiin käyttöön Yhdysvalloissa 1930-luvun lopulla. Jumpin pioneereista Wallenius mainitsee Louis Jordanin ja tämän Tympany Five -yhtyeen. Jordanin ohjelmistosta levyllä on humoristinen "Reet, Petite and Gone".
Nite Time Jumpersin innoittajina Wallenius mainitsee Suomessa 1980-luvulla vierailleet Roomful of Bluesin ja Chevalier Brothersin. Hän toteaa, että Nite Time Jumpersin musiikissa voidaan kuulla jump bluesin ohella vaikutteita myös jazzista, soulista ja rock and rollista.
Wallenius esittelee joitain albumin kappaleista. Esimerkiksi avauskappale "A Man Needs His Lovin'" on Earl Kingin New Orleans -tyylinen rhythm and blues -kappale. Anson Funderburg and the Rockets oli myös levyttänyt sen Texas-bluesina kolme vuotta aikaisemmin ennen tätä taltiontia. "Okie Dokie Stomp" on instrumentaali, jonka on tehnyt tunnetuksi Clarence Gatemouth Brown neljäkymmentä vuotta aikaisemmin. "T-Bone Shuffle" taas on hienostuneen sähkökitarabluesin pioneeri T-Bone Walkerin ohjelmistosta. "One Scotch, One Bourbon, One Beer" puolestaan on pianisti Amos Milburnin eloisa rhythm and blues -kappale, ja se on myös Nite Time Jumpersin live-esiintymisten suosikkeja. Kappale onkin levytetty kertaotolla Riverside Studion harjoitushuoneessa. Yhtyeen tunnuskappale "Nite Time Jump" on omaa tekoa kuten myös jump blues "Evil Woman".
Kappaleet

A Man Needs His Lovin' – 3.17
Joint Is Jumpin' – 2.40
Let's Have a Party – 3.22
Reet, Petite and Gone – 3.32
Nite Time Jump – 2.52
Evil Woman – 3.43
Okie Dokie Stomp – 2.58
Stagger Lee – 3.20
Keep A-Knockin' – 2.02
One More Kiss – 2.35
A Letter to My Girlfriend – 2.50
T-Bone Shuffle – 2.54
No Use for You to Cry – 3.48
One Scotch, One Bourbon, One Beer – 4.18
Levyetiketissä kappaleen numero 9 nimi on muodossa "Keep a Knockin".
Bernhardinerakkorapu

| Bernhardinerakkorapu |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Äyriäiset Crustacea
Luokka::  Kuoriäyriäiset Malacostraca
Lahko::  Kymmenjalkaiset Decapoda
Alalahko::  Pleocyemata
Osalahko::  Välipyrstöiset ravut Anomura
Yläheimo::  Erakkoravut Paguroidea
Heimo::  Erakkoravut Paguridae
Suku::  Pagurus
Laji::  P. bernhardus
Kaksiosainen nimi
 Pagurus bernhardus  (Linnaeus 1758)  
Katso myös
   Bernhardinerakkorapu Commonsissa 
Infobox OKNimi-testi OK: 
Bernhardinerakkorapu (Pagurus bernhardus) on Koillis-Atlantilta kotoisin oleva kymmenjalkainen äyriäinen, joka kuuluu erakkorapujen heimoon Paguridae. Muiden erakkorapujen tapaan se suojaa pehmeän takaruumiinsa kuolleen kotilon kuorella.
Ulkonäkö ja koko

Täysikasvuisen bernhardinerakkoravun pituus on keskimäärin 10 senttimetriä. Sillä on 3,5 senttimetriä leveä, punaoranssi selkäkilpi sekä neljä raajaparia, joista kaksi on surkastunut. Saksien pinnalla on harjanteita ja teräviä kyhmyjä, ja oikea saksi on yleensä huomattavasti suurempi kuin vasen. Silmät sijaitsevat pitkien varsien päässä.
Koska bernhardinerakkoravun selkäkilpi on varsin pehmeä, se hakee yleensä suojaa hylätystä kotilonkuoresta. Jos se ei löydä sopivaa kuorta, se saattaa riistää sellaisen väkivalloin lajikumppaniltaan. Erakkorapu pystyy ujuttautumaan helposti kuoren sisälle, sillä sen takaruumis on pehmeä ja taipuisa. Täysikasvuiset yksilöt valitsevat kodikseen yleensä kuningaskotiloiden kuoria, kun taas nuoret yksilöt suosivat rantakotiloita ja muita pienikokoisia kotiloita.
Bernhardinerakkorapu kiinnittää joskus suojakuorensa pinnalle yhden tai useampia merivuokkoja – sen suosikkilaji on Calliactis parasitica. Merivuokon polttiaislonkerot suojelevat äyriäistä vihollisilta ja samalla merivuokon ravinnonsaanti helpottuu, koska se ei ole sidottu yhteen paikkaan merenpohjassa.
Levinneisyys

Bernhardinerakkorapu on suurin ja yleisin Koillis-Atlantilla tavattavista erakkorapulajeista. Sen levinneisyysalue ulottuu Norjan rannikolta pohjoisessa Portugalin rannikolle etelässä. Erityisen yleinen se on Pohjanmeressä.
Elinympäristö

Bernhardinerakkorapu elää vuorovesivyöhykkeellä tai sen alapuolella. Se viihtyy kalliorannoilla ja simpukkayhdyskuntien joukossa sekä hiekkaisessa tai hiesuisessa merenpohjassa 140 metrin syvyyteen asti. Liejua se välttelee.
Lisääntyminen

Bernhardinerakkorapujen parittelua edeltää pitkäkestoinen soidin, jonka tarkoitus on varmistaa parittelun onnistuminen. Varsinainen parittelu on ohi alle minuutissa. Ranta-alueilla lisääntymisaika rajoittuu tammi–helmikuuhun, mutta syvemmissä vesissä naaraat voivat kantaa munia ympärivuotisesti. Naaras kantaa munia keskimäärin kaksi kuukautta, minkä jälkeen niistä kuoriutuu vedessä uivia toukkia. Toukista tulee täysikasvuisia erakkorapuja noin vuoden kuluttua kuoriutumisesta.
Ravinto

Bernhardinerakkorapu syö enimmäkseen kuollutta eloperäistä ainesta. Lisäksi se pystyy suodattamaan merivedestä orgaanisia hiukkasia ravinnokseen.
Suojelu ja uhat

Bernhardinerakkorapu on runsaslukuinen ja laajalle levinnyt laji. Sen yleisin loinen on siimajalkaisiin kuuluva Peltogaster paguri, joka kiinnittyy sen alapinnalle kellertävänä massana.
Bernhardinerakkorapu on haavoittuvainen ilman suojakuortaan.
Lähikuva bernhardinerakkoravun päästä. Huomaa erityisesti tappisilmät.
Chevrolet Venture

| Chevrolet Venture |
| --- | --- |

Valmistustiedot
Valmistusmaa:   Yhdysvallat  Kiina
Valmistaja:  Chevrolet
Konserni:  General Motors
Valmistusvuodet:  1997–2005
Korimalli:  3-ovinen tila-auto 4-ovinen tila-auto
Luokka:  M-segmentti
Muotoilija:  Wayne Cherry (1993)
Edeltäjä:  Chevrolet Lumina APV
Seuraaja:  Chevrolet Uplander
Teknisesti samankaltaisia:  Pontiac Montana Oldsmobile Silhouette Opel Sintra Vauxhall Sintra
Chevrolet Venture on tila-auto, jota yhdysvaltalainen Chevrolet valmisti vuosina 1997–2005. Autoa koottiin pääosin Doravillessä, Yhdysvaltojen Georgian osavaltiossa.
Chevrolet Uplander korvasi Venturen vuonna 2005.
Chicago (täsmennyssivu)

Chicago voi tarkoittaa seuraavia:
Chicago, Yhdysvaltain kolmanneksi suurin kaupunki
Chicago, yhdysvaltalainen musikaali
Chicago, vuonna 2002 valmistunut musikaalin pohjalta tehty elokuva
Chicago, yhdysvaltalainen yhtye
Chicago house, house-musiikin alalaji
Chicago, korttipeli
USS Chicago, Yhdysvaltain laivaston aluksia
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Chicago”, voi hakea sivunnimihaulla, laajalla sivunnimihaulla tai tekstihaulla.
Caju

Paulo César Lima (s. 16. kesäkuuta 1949 Rio de Janeiro), paremmin tunnettu nimellä Caju, on entinen jalkapalloilija Brasiliasta. Hän pelasi hyökkääjänä useissa brasilialaisissa seuroissa sekä Ranskan pääsarjassa Olympique de Marseillessa.
Caju muistetaan parhaiten Brasilian MM-kisajoukkueista 1970 ja 1974.  Brasilian jalkapallomaajoukkueessa hän pelasi 57 kertaa ja teki maaotteluissa 10 maalia. Huomionarvoista on, että hän joutui kilpailemaan paikasta Brasilian eturivissä Pelén, Tostaon, Rivelinon ja Jairzinhon kaltaisten tähtihyökkääjien kanssa.
Caju aloitti uransa Botafogo de Futebol e Regatas -joukkueessa, jonka mukana voitti Campeonato Carioca -osalvatiomestaruuden useasti. Sittemmin hän siirtyi Botafogo de Futebol e Regatasiin, jonka historian parhaisiin pelaajiin  Paulo César lasketaan.
Caju valittiin Brasilian Bola de Ouro -joukkueeseen kausina 1970, 1972, 1976 ja 1977.
Seurat

1967-1972  Brasilia Botafogo de Futebol e Regatas
1972-1974  Brasilia Clube de Regatas do Flamengo
1974-1975  Ranska Olympique de Marseille
1975-1977  Brasilia Fluminense Football Club
1977-1978  Brasilia Botafogo de Futebol e Regatas
1978-1979  Brasilia Grêmio Foot-Ball Porto Alegrense
1980  Brasilia Club de Regatas Vasco da Gama
1981  Brasilia Sport Club Corinthians Paulista
1982-1983  Ranska AS Aix
1983  Brasilia Grêmio Foot-Ball Porto Alegrense
Saavutuksia ja palkintoja

Brasilian Bola de Prata (Placar): 1970, 1972, 1976, 1977
Rion osavaltiosarjan paras maalintekijä 1971
Chevrolet Uplander

| Chevrolet Uplander |
| --- | --- |

Valmistustiedot
Valmistusmaa:   Yhdysvallat
Valmistaja:  Chevrolet
Konserni:  General Motors
Valmistusvuodet:  2004–2008
Korimalli:  4-ovinen tila-auto
Luokka:  M-segmentti
Edeltäjä:  Chevrolet Venture Chevrolet Astro
Seuraaja:  Chevrolet Traverse Chevrolet Orlando (Chile ja Eurooppa)
Teknisesti samankaltaisia:  Chevrolet Venture Buick GL8 Buick GL8 First Land Buick Terraza Oldsmobile Silhouette Opel Sintra/Vauxhall Sintra Pontiac Trans Sport Pontiac Trans Sport Montana Pontiac Montana Pontiac Montana SV6 Saturn RELAY Buick Rendezvous Pontiac Aztek
Chevrolet Uplander on tila-auto jota yhdysvaltalainen Chevrolet valmisti vuosina 2004–2008. Autoa koottiin Doraville Assembly -tehtaalla, Doravillen kaupungissa, Georgiassa, Yhdysvalloissa. Uplander korvasi Chevrolet Venturen, jonka valmistus päättyi 2005.
Autoa myytiin Yhdysvalloissa, Kanadassa, Chilessä, Meksikossa, Euroopassa ja Lähi-idässä.
Chiesa

Chiesa on muun muassa seuraavien henkilöiden sukunimi:
Andrea Chiesa (s. 1964), sveitsiläinen Formula 1 -kuljettaja
Enrico Chiesa (s. 1970), italialainen jalkapalloilija, pelipaikaltaan hyökkääjä
Federico Chiesa (s. 1997), italialainen jalkapalloilija, pelipaikaltaan hyökkääjä
Michael Chiesa (s. 1987), yhdysvaltalainen vapaaottelija
Carlo Alberto dalla Chiesa (1920–1982), Italian karabinieerien kenraaliluutnantti ja apulaiskomentaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Chewat

Chewat ovat etninen ryhmä Afrikan keski- ja eteläosissa. Chewoja on noin puolitoista miljoonaa Malawissa ja Sambiassa. Chewat puhuvat njandžan kieltä. Chewojen juuret ovat Maravi-valtakunnassa, joka hallitsi nykyistä Malawia ja osia Mosambikista ja Sambiasta 1400-luvulta 1700-luvulle.
Cherbourg-en-Cotentin

| Cherbourg-en-Cotentin |
| --- | --- |

 Cherbourg-en-Cotentin
 Koordinaatit: 49°38′20″N, 1°37′30″W 
Valtio:  Ranska
Alue:  Normandia
Departementti:  Manche
Arrondissementti:  Cherbourg
Väkiluku (2015):  83 971
 
 Kunnan kotisivut 
Infobox OKVirheellinen NIMI-arvo: 
Cherbourg-en-Cotentin on kunta Ranskassa Manchen departementissa Normandian alueella. Se sijaitsee Cotentinin niemimaalla Englannin kanaalin rannikolla. Kuntaa kutsutaan myös lyhyemmin Cherbourgiksi sen suurimman ja vanhimman asutuskeskuksen, rannikolla sijaitsevan Cherbourgin kaupungin, mukaan.
Kunta perustettiin 1. tammikuuta 2016, jolloin viisi kuntaa Cherbourg-Octeville, Équeurdreville-Hainneville, La Glacerie, Querqueville ja Tourlaville yhdistyivät muodostaen Cherbourg-en-Cotentinin kunnan.
Aiheesta muualla

Kuvia tai muita tiedostoja aiheesta Cherbourg-en-Cotentin Wikimedia Commonsissa
Checkin’ & Bowlin’

| Checkin’ & Bowlin’ Coupe de ville |
| --- | --- | --- |

Studioalbumin tiedot
 Äänitetty : 1991
 Julkaistu: 1991
 Formaatti: LP-levy
 Tyylilaji: pop, rock
 Kesto: 40.05
 Levy-yhtiö: Castle
Coupé de Villen muut julkaisut
|   | Checkin’ & Bowlin’ 1991 | Rolling with the Tide 1993 |
Checkin’ & Bowlin’ on vuonna 1991 julkaistu Coupé de Villen studioalbumi.
Kappaleet

Party Girl – 1.44 (säv. Auvinen – Milkowitz)
In Care of the Blues – 3.25 (säv. Miller – Stevenson)
Cadillac Daddy – 3.55 (säv. Auvinen – Milkowitz)
Sudden Stop – 4.24 (säv. Bobby Russell)
Good Man Blues – 3.17 (säv. Milkowitz)
Get on – 3.43 (säv. Aaltonen – Häkkinen – Järvinen)
Checkin’ & Bowlin’ – 2.36 (säv. Auvinen – Milkowitz)
Rideaway – 4.05 (säv. Auvinen)
Workin’ on a Bull-Gang – 3.34 (säv. Milkowitz – Ferrell)
Storm In The Ocean – 6.03 (säv. Auvinen – Milkowitz)
Get On II – 3.45 (säv. Aaltonen – Häkkinen – Järvinen)
Muusikot

Micco Milkowitz – laulu, kitara, koskettimet
Big Papa Auvinen – kitara
Pekka Helin – basso, taustalaulu
Aikka Hakala – rummut
Pepe Ahlqvist – huuliharppu (3)
Heikki Keskinen – saksofoni (10)
Tapani Rinne – saksofoni (10)
Carl Axel Pettersson

| Mitalit | Mitalit | Mitalit |  |
| --- | --- | --- | --- |
|  Pettersson vuonna 1924. |  Pettersson vuonna 1924. |  Pettersson vuonna 1924. |  |
Maa:   Ruotsi
Miesten curling
|  Olympialaiset  |  Olympialaiset  |  Olympialaiset  |  |
|  Hopeaa | Chamonix 1924 |  |  |
Carl Axel Fredrik Pettersson (13. huhtikuuta 1874 Mönsterås – 31. toukokuuta 1962 Tukholma) oli ruotsalainen curlingpelaaja ja olympiamitalisti.
Pettersson saavutti olympiahopeaa Chamonix’ssa 1924, missä curlingissa kilpailtiin ensimmäistä kertaa olympiatasolla. Ruotsin mestaruuden hän voitti vuonna 1930. Pettersson työskenteli vaatetusalan johtotehtävissä ja Ruotsin ja Unkarin välisten suhteiden parissa. Hän kuului myös vapaamuurareihin.
Aiheesta muualla

Kuvia tai muita tiedostoja aiheesta Carl Axel Pettersson Wikimedia Commonsissa
C-base

Berliinin Wikimedialaisten tapaaminen c-basella
c-base e.V. on Berliinissä oleva yleishyödyllinen yhdistys ja hackerspace, jota ylläpitää sen noin 550 jäsentä. Yhdistyksen tarkoituksena on tietokoneita, ohjelmistoja ja tietoverkkoja koskevan yleistiedon edistäminen. c-base antaa kokous- ja muita tiloja monen berliiniläisen kansalaisjärjestön käyttöön, niiden joukossa esimerkiksi freifunk.net, Chaos Computer Club sekä paikallisten Wikipedia-käyttäjien tapaamiset. Pääsääntöisesti yhdistyksen tilat ovat avoimia kaikille niille ryhmille, jotka yhtyvät c-basen tavoitteisiin. Yhdistyksen toiminta on kirjavaa. Niinpä c-basen jäsenet osallistuivat maailman lasten päivään ja esittivät siellä robottitekniikkaa ja 3D-suunnittelua nuorille vierailijoille.
Historia

Rekisteröidyn yhdistyksen c-base e.V. perusti 17 alkuperäisjäsentä vuoden 1995 syksyllä. Vuosina 2002/03 perustettiin yhdistyksen puitteissa BerlinBackBone-niminen hanke tavoitteenaan vapaan julkisen langattoman internetyhteyden luominen.
Vuodesta 2003 lähtien c-base on järjestänyt viikoittaisia muusikkotapaamisia, niin sanottua Cosmic Open Stagea, joissa esiintyy ja soittaa tunnettuja ja tuntemattomia muusikkoja. Kulttuurin alalla c-base on vuodesta 2004 lähtien ollut Transmediale-nimisen digitaalisen kulttuurin festivaalin yhteistyötapahtumien tapahtumapaikkana.
Toiminta

Yhdistyksen jäsenet osallistuvat erilaisiin urheilu- ja seuratoimintoihin. c-basen tiloissa järjestetään lukuisia tapahtumia, kuten juhlia, teatteriesityksiä, konsertteja ja taidenäyttelyjä. Vieraiden käytössä on maksuton langaton WLAN-yhteys. Tiloissa järjestetään muun muassa säännöllisesti Berliinin Wikipedia-käyttäjien tapaamisia.
c-base on säännöllisesti edustettuna hakkeriyhdistys Chaos Computer Clubin tapahtumissa. 10. syyskuuta 2006 saksalainen Piraattipuolue piti perustamiskokouksensa c-basen tiloissa. Samana kuukautena c-base osallistui Berliinissä pidetyn kansainvälisen Wizards of OS-konferenssin järjestämiseen.
c-base medioissa

Vuonna 1999 c-base-yhdistyksen tilat olivat Saksan yleisradio ARD:n tuottaman rikossarjan Tatort 430. jakson tapahtumapaikkana. Jakso käsitteli berliiniläisen hotellin katolta pudonneen nuoren hakkerin kuolemaa. Televisiokanava arte käsitteli 19. heinäkuuta 2007 valvontavaltio-teemailtanaan c-basen roolia verkkourkintaa vastustettaessa.
Kirjallisuutta

c-booc: c-basen 20-vuotishistoriikki
c-base e. V.: c-base. official handout v.6.0s, Berliini 2004
Aiheesta muualla

Wikimedia Commonsissa on kuvia tai muita tiedostoja aiheesta .
c-basen kotisivu
openstage-berlin.de (Arkistoitu – Internet Archive)
c-basen sisäänkäynti (Ilmalukko) vuonna 1998 c-basen vanhassa sijainnissa.
c-basen Main hall
Cher (departementti)

Cher (ääntäminen IPA: [ʃɛːʀ]) on Ranskan departementti numero 36, joka on saanut nimensä Cher-joen mukaan. Departementti sijaitsee Keski-Ranskassa Centren  hallintoalueella. Departementti on pinta-alaltaan 7 235 neliökilometriä ja siellä on 314 676 (2006) asukasta. Cheren pääkaupunki on Bourges. Cher on jaettu edelleen kolmeen arrondissementtiin, 35 kantoniin ja 290 kuntaan.
Cher oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Cher muodostettiin osasta Berryn provinssia.
Aiheesta muualla

Kuvia tai muita tiedostoja aiheesta Cher Wikimedia Commonsissa
Cheren departementin kotisivut (ranskaksi)
Camptown Races

Kappaleen nuottijulkaisun ensimmäinen sivu.
Camptown Races on yhdysvaltalaisen Stephen Fosterin laulu 1800-luvun puolestavälistä. Alun perin laukkakilpailuista kertovasta laulusta on tehty eri kielillä monia muunnelmia, suomeksi muun muassa Martti Jäppilän uskomattomilla merimiesjutuilla sanoittama ”Intian kuu” (jossa on säkeistössä eri melodia) sekä Saukin ja Oravien ”Pikkuoravien kolmiottelu”. Alkuperäistä tekstiä ainakin aihepiirin puolesta noudattavan suomennoksen ”Kilpa-ajoissa” on tehnyt Kullervo. Peter Kolja on tekstittänyt sävelmän nimellä ”Doo daa” Smurffien CD-levylle Vuosituhannen bileet Vol 6..
Alkuperäiset sanat

Lähde: Wikisource
1.
Camptown ladies sing dis song, Doo-dah! doo-dah!
Camptown race-track five miles long, Oh, doo-dah day!
I come down dah wid my hat caved in, Doo-dah! doo-dah!
I go back home wid a pocket full of tin, Oh, doo-dah day!
Kertosäe:
Gwine to run all night!
Gwine to run all day!
I'll bet my money on de bob-tail nag,
Somebody bet on de bay.
2.
De long tail filly and de big black hoss, Doo-dah! doo-dah!
Dey fly de track and dey both cut across, Oh, doo-dah-day!
De blind hoss sticken in a big mud hole, Doo-dah! doo-dah!
Can't touch bottom wid a ten foot pole, Oh, doo-dah-day!
Kertosäe:
Gwine to run all night!...
3.
Old muley cow come on to de track, Doo-dah! doo-dah!
De bob-tail fling her ober his back, Oh, doo-dah-day!
Den fly along like a rail-road car, Doo-dah! doo-dah!
Runnin' a race wid a shootin' star, Oh, doo-dah-day!
Kertosäe:
Gwine to run all night!...
4.
See dem flyin' on a ten mile heat, Doo-dah doo-dah!
Round de race track, den repeat, Oh, doo-dah-day!
I win my money on de bob-tail nag, Doo-dah! doo-dah!
I keep my money in an old tow-bag, Oh, doo-dah-day!
Kertosäe:
Gwine to run all night!...
Camputers Lynx

| Camputers Lynx |
| --- | --- |
 Camputers Lynx 48k.
Valmistaja:  Camputers
Tyyppi:  mikrotietokone
Suoritin:  Zilog Z80
Camputers Lynx oli brittiläisen Cambridgessä sijainneen Camputersin mikrotietokone. Tietokone julkaistiin vuonna 1983.
Tietokoneen suunnittelijoihin kuului BBC Micron suunnittelijoita.
Tietokone perustui Zilog Z80 -mikroprosessoriin ja sillä oli tarkoitus käyttää CP/M-käyttöjärjestelmää. Ensimmäisenä julkaistussa mallissa oli 48 kilotavua RAM-muistia. Tietokone suunniteltiin vaihtamaan muistilohkoa 64 kilotavun osissa. Tietokoneesta suunniteltiin 96 kilotavun ja 128 kilotavun muistilla varustetut versio. 
Syyskuussa 1983 96 kilotavun malli pääsi myyntiin ja 48 kilotavun mallin omistajat pystyivät päivittämään siihen lähettämällä tietokoneen Camputersille, jossa sen ROM-piiri vaihdettiin ja lisää muistia asennettiin.
Viivästykset levykeaseman kanssa lykkäsivät 128 kilotavun mallia, joka olisi pystynyt suorittamaan CP/M-käyttöjärjestelmää.
48 ja 96 kilotavun mallit käyttivät Z80A-prosessoria kun taas huippumalli suunniteltiin Z80B-prosessorille. 128 kilotavun malli lykkääntyi vuodelle 1984 ja joulukuussa 1983 tietokoneet eivät myyneet toivotulla tavalla.
Yritys joutui ongelmiin velkojensa kanssa. Yritys suljettiin vuonna 1984 ja sen omistukset myytiin Anston Technologylle, joka yritti myydä tietokonetta edelleen: 48 kilotavun malli nimettiin Leisure-malliksi ja 128 kilotavun malli Laureate-malliksi.
Hinnan pudotukset eivät riittäneet tilanteen korjaamiseen.
Arviolta 30 000 kappaletta Lynxiä myytiin.
Aiheesta muualla

TOSEC: Camputers Lynx (2012-04-23) (englanniksi)
Campus Allegro

Campus Allegron pääsisäänkäynti
Campus Allegro on useamman oppilaitoksen yhteinen kampus-rakennus Pietarsaaressa. Kampuksella sijaitsee Yrkeshögskolan Novian, Åbo Akademin, Centria-ammattikorkeakoulun, Yrkesakademi Österbottenin, Pietarsaaren musiikkiopiston ja lasten Taidekoulu Balatakon koulutusyksiköt. Koulutus suuntautu kulttuurialalle ja kansainvälisiin suhteisiin kaupan tai matkailun alalla. Campus Allegrossa on koulutustiloja, kirjasto, ravintola, kahvila, pankki, liikeyrityksiä, toimistoja, ja konserttisali, jossa on paikkoja 400 henkilölle.
Campus Allegron avajaiset olivat maaliskuussa 2013. Rakennuksen bruttopinta-ala on 27 000 neliömetriä, ja vastaavana arkkitehtinä toimi Roger Wingren. Rakennushankkeen kokonaisbudjetti oli 45 miljoonaa. Kortteli on ainutlaatuinen Suomessa, sillä sen rakennukset ovat peräisin neljältä eri vuosisadalta. Korttelin vanhin rakennus on Lindskogin talo vuodelta 1797.
Aiheesta muualla

Campus Allegron kotisivut
Charles Hartshorne

Charles Hartshorne (5. kesäkuuta 1897 – 9. lokakuuta 2000) oli yhdysvaltalainen filosofi, joka keskittyi uskonnonfilosofiaan ja metafysiikkaan. Hän kehitti uusklassisen ajatuksen Jumalasta, sekä esitti modaalisen todistuksen Jumalan olemassaololle, joka oli kehitelmä Anselm Canterburylaisen ontologisesta todistuksesta. Hartshorne kehitti myös Alfred North Whiteheadin prosessifilosofiaa prosessiteologiaksi.